Polițiștii Biroului Rutier Timișoara au oprit pe strada Mareșal Constantin Prezan din Timișoara o mașină condusă de un bărbat de 47 de ani.
În urma verificărilor efectuate s-a constatat faptul ca acesta nu deține permis de conducere pentru nicio categorie, dar a înmânat un permis de conducere care părea eliberat de autoritățile din Bosnia și Herțegovina, care s-a dovedit a fi fals.
Polițiștii au întocmit un dosar penal sub aspectul săvârșirii infracțiunilor de conducerea unui autovehicul pe drumurile publice fără a deține permis de conducere și uz de fals.
În urma probatoriului administrat, bărbatul a fost reținut pentru o perioadă de 24 de ore, fiind introdus în Centrul de Reținere și Arestare Preventivă din cadrul IPJ Timiș.
(sursa: Mediafax)